
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«12» мая 2026 г.
	№ 52
	г. Масква



Аб унясенні змяненняў у некаторыя рашэнні Калегіі 
Еўразійскай эканамічнай камісіі
У адпаведнасці з абзацам першым артыкула 3 Пагаднення аб увядзенні адзіных формаў пашпарта транспартнага сродку (пашпарта шасі транспартнага сродку) і пашпарта самаходнай машыны і іншых відаў тэхнікі і арганізацыі сістэм электронных пашпартоў ад 15 жніўня 2014 года і тэхнічным рэгламентам Мытнага саюза «Аб бяспецы колавых транспартных сродкаў» (ТР МС 018/2011), прынятым Рашэннем Камісіі Мытнага саюза ад 9 снежня 2011 г. № 877, Калегія Еўразійскай эканамічнай камісіі вырашыла:
1. Унесці ў рашэнні Калегіі Еўразійскай эканамічнай камісіі змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем пункта 2 змяненняў (дадатак да гэтага Рашэння), які ўступае ў сілу з даты ўступлення ў сілу падпунктаў «б» – «д» пункта 1 Рашэння Савета Еўразійскай эканамічнай камісіі ад 13 сакавіка 2026 г. № 37 «Аб унясенні змяненняў у тэхнічны рэгламент Мытнага саюза «Аб бяспецы колавых транспартных сродкаў» (ТР МС 018/2011)».

	Часова выконваючы абавязкі Старшыні Калегіі
Еўразійскай эканамічнай камісіі
	Б. Султанаў

	ДАДАТАК
да Рашэння Калегіі
Еўразійскай эканамічнай камісіі
ад 12 мая 2026 г. № 52




ЗМЯНЕННІ,
якія ўносяцца ў рашэнні Калегіі 
Еўразійскай эканамічнай камісіі

1. Падпункт «д» пункта 20 Парадку функцыянавання сістэм электронных пашпартоў транспартных сродкаў (электронных пашпартоў шасі транспартных сродкаў) і электронных пашпартоў самаходных машын і іншых відаў тэхнікі, зацверджанага Рашэннем Калегіі Еўразійскай эканамічнай камісіі ад 22 верасня 2015 г. № 122, дапоўніць тэкстам наступнага зместу: «шляхам параўнання яго ідэнтыфікацыйных прыкмет і кампанентаў з прадстаўленымі для афармлення электроннага пашпарта звесткамі і дакументамі. Асаблівасці правядзення ідэнтыфікацыі транспартнага сродку (шасі) у выпадку, калі на яго раней не афармляўся электронны пашпарт, устанаўліваюцца заканадаўствам дзяржавы – члена Саюза (пры неабходнасці).».
2. У Правілах запаўнення бланкаў адабрэння тыпу транспартнага сродку, адабрэння тыпу шасі, паведамлення аб адмене дакумента, які сведчыць аб адпаведнасці тэхнічнаму рэгламенту, пасведчання аб бяспецы канструкцыі транспартнага сродку і пасведчання аб адпаведнасці транспартнага сродку з унесенымі ў яго канструкцыю змяненнямі патрабаванням бяспекі, зацверджаных Рашэннем Калегіі Еўразійскай эканамічнай камісіі ад 9 снежня 2014 г. № 232:
а) у дадатку № 1 да дадатку № 1 і дадатку № 1 да дадатку № 2 да ўказаных Правіл апошні абзац перад табліцай пасля слоў «толькі рухавік унутранага згарання, толькі электрарухавік, сумешчаны (сціслае апісанне гэтага рэжыму работы)» дапоўніць словамі «, паслядоўны або паралельны тып камбінаванай энергаўстаноўкі»;
б) у дадатках № 4 і 5 да ўказаных Правіл пазіцыю «Апісанне гібрыднага транспартнага сродку» ў графе другой табліцы дапоўніць абзацамі наступнага зместу:
«прадугледжана або не прадугледжана падзарадка ад знешняй крыніцы;
прадугледжаныя рэжымы работы (пералічыць): толькі рухавік унутранага згарання, толькі электрарухавік, сумешчаны (сціслае апісанне гэтага рэжыму работы), паслядоўны або паралельны тып камбінаванай энергаўстаноўкі».

